**Îmi plânge sufletul de ciudă**

*Ciprian Antoche*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ÎMI PLÂNGE SUFLETUL DE CIUDĂ

Capul plecat, sabia nu-l taie

Nici demnitate-n om nu face,

Poporul ni-i spurcat șiroaie

Și glasul țării putred tace.

Slugarnici suntem la stăpâni

Robind pe brânci...al nost pământ,

Se răscolesc vechii români

Văzând cum toate...nu mai sunt.

De ce-au murit lungi generații

Dând brânca-n arme cu coloșii?

Să-aducem noi prelungi ovații

Celor ce ne-au ucis strămoșii?

De ce-au lăsat copii orfani

Plecând la luptă pentru țară?

Să ne-nchinăm la pumn de bani

Vânzându-ni neamul în ocară?

De ce-au murit bunicii voștri

Stimați români, stimați prelați?

Să șadem noi, buccii ca proștii

Privind cum suntem crunt furați?

Al nostru somn, tăcere-amară

Va naște-n generații lene,

Ce-or cam uita ce-i aia țară

Schimbând ițari cu-a lor ismene.

Va naște slugi cu cap plecat

Crezând că-așa ne șade bine,

Văzând la noi, cum apăsat

Cerșim în lacrimi colț de pâine.

N-or ști ce-i falnic tricolor

Și nici hotar de apărat,

Vor învăța ce-i mai ușor:

,,Supus să fii și-ngenuncheat"!

Îmi plânge sufletul de ciudă

Cu mine plânge-o Românime,

Pumnii pe armă îmi asudă

Voind să lupt cu-a noast' prostime.

Vai nouă, nație supusă

Ce vindem altora popor!

Sculați străbuni că-i masa pusă

Lăsați-mă pe min-să mor!